Ego Guido, Dominus Melligniaci, notum facio omnibus, præsentes litteras inspecturis, quod ego teneo de comite Campaniæ castrum Melligniaci et villas quæ sunt jurabilia et reddibilia ipsius comitis ad parvam vim et ad magnam, et feoda militum quæ movent de Melligniaco, et quicquid habeo apud Capellam juxta Melligniacum, et quicquid habeo apun Bennam, excepto Henrico et familia ejus...... et Domino Guidone de Monte-Regali, et quicquid habeo apud Chaaly, quod est de capite uxoris meæ. Quod ut notum sit in futurum, præsentes litteras sigilli mei munimine roboravi. Actum, anno Gratie Mº CCº XXº, mense februario.